cyanic-selkie/wikianc huggingface dataset:
Aulangonjärvi
Aulangonjärvi sijaitsee noin kolmen kilometriä Hämeenlinnan keskustan pohjoispuolella Aulangon luonnonsuojelualueen läheisyydessä. Kokemäenjoen vesistöön kuuluva järvi syntyi 1800–1900-lukujen vaihteessa, kun Vanajaveden korkeutta laskettiin kaksi metriä. Aulangonjärvi laskee pohjoisosastaan lyhyttä uomaa pitkin viereiseen Vanajaveteen ja on Kihtersuonojan kautta yhteydessä myös Katumajärveen.
Eduard Hauser
Eduard "Edi" Hauser (s. 26. maaliskuuta 1948) on sveitsiläinen maastohiihdon olympiamitalisti. Hän edusti aktiiviurallaan SC Obergoms -seuraa, ja on pituudeltaan 172 cm.
Apteekkari
Yrittäjäksi aikova laillistettu proviisori voi hakea avointa apteekkilupaa toimittuaan useita vuosia apteekissa tai lääkehuollon eri tehtävissä. Lääkelaissa määritellään luvan edellytykset. Päteviä hakijoita on tavallisesti jopa kymmeniä. Lupa myönnetään sille, jolla Lääkealan turvallisuus- ja kehittämiskeskus Fimea arvioi olevan parhaat ammatilliset ja taloudelliset edellytykset apteekkitoiminnan ylläpitämiseen.
Jackie Milburn
Menestyksen vuodet 1950-luvun alussa
Kausi 1952–1953 muodostui vaikeaksi sekä Newcastlelle että Jackie Milburnille. Milburn kärsi kauden aikana polvivaivoista ja pelasi vain 16 ottelua. Newcastle sijoittui 1. divisioonassa vasta kuudennelletoista sijalle. Kauden 1952-1953 jälkeen Jackie Milburnin ja George Robledon yhteinen aika Newcastlessa päättyi. Robledon siirtyi pelaamaan seuraavaksi kaudeksi Chilen pääsarjassa pelaavan Colo-Colon joukkueeseen.
Viimeiset vuodet Newcastlessa
Kaudella 1955–1956 Jackie Milburnin ura alkoi kääntyä selvään laskuun. Hän ei ollut enää yhtä nopea kuin aikaisemmin. Osaltaan juoksuvoimaisuutta heikensi Milburnin runsas tupakointi. Kunnon heikentyessä Milburn alkoi myös menettämään itseluottamustaan. Kesällä 1957 Milburn päätti siirtyä pois Newcastlesta. Pohjois-Irlannin pääsarjassa pelannut Linfield tarjosi Milburnille pelaajamanagerin paikkaa viiden vuoden sopimuksella. Milburn hyväksyi tarjouksen ja päätti näin hienon uransa Newcastlessa.
Vuosien 1946–1957 aikana Milburn pelasi 353 ottelua Newcastlen paidassa 1. ja 2. divisioonassa tehden 177 maalia. FA Cupissa Milburn pelasi Newcastlen paidassa 44 ottelua tehden 23 maalia. Siirtyessään Newcastlesta pois Milburn oli noussut Newcastlen historian parhaimmaksi maalintekijäksi 200 maalilla. Tämän ennätyksen rikkoi vasta vuonna 2006 Alan Shearer.
Life Science Center Espoo
Life Science Center on Hartelan vuosina 2003-2008 rakentama toimistotalojen kokonaisuus.
Liikenneyhteydet Life Science Centeriin ovat hyvät Karhunsaarentietä, kehä 1 ja länsiväylää pitkin. Toimistokohde sijaitsee länsimetron reitin varrella Keilaniemen pysäkin välittömässä läheisyydessä. Suunnitteilla oleva Raidejokeri tulee parantamaan yhteyksiä entisestään.
Moottoritorpedovene Hurja
Palvelus
Hurja ei ehtinyt ottaa osaa varsinaisiin sotatoimiin. Talvisodan alkaessa se oli jo telakoitu ja ennen jatkosodan alkua se poistettiin laivaston vahvuudesta kesäkuussa 1941, koska koneet olivat loppuun ajettuja. Aluksen rungon huonokuntoisuus esti koneiston täydellisen uusinnan. Alus romutettiin sotien jälkeen.
Vaikka alus ei ehtinyt sotaan, se teki kuitenkin tärkeän työn Suomen merivoimien palveluksessa kahdenkymmenen purjehduskautensa aikana kouluttaen huomattavan määrän upseereita ja varusmiehiä torpedoaseen käyttäjiksi.
Kynsijärvi (Posio)
Säännöstely
Aiemmin Kynsijärven ja Tervajärven vedenpintoja säännösteltiin tukinuittoa silmällä pitäen. Kun uitto loppui 1988, ei säännöstelylle ollut enää tarvetta, mutta vedenpinnan vaihteluita haluttiin tasata. Siksi rakennettiin vuonna 1996 pohjapadot sekä Tervajokeen että Kynsijokeen. Pohjapadon ansiosta Kynsijärven keskikorkeus on jonkin verran noussut. Järven vedenpinnan korkeus on 232,2 metriä mpy. Ennen säännöstelyä korkeusvaihteluita oli metrin verran, mutta nykyään sen vaihtelee 1,0–1,3 metriä.
Vesistösuhteet
Järvi sijaitsee Iijoen vesistössä (vesistöaluetunnus 61) Kostonjoen valuma-alueen (61.6) Kynsijärven alueella (61.63), jonka Kynsijärven lähialueeseen (61.631) järvi kuuluu.
Mosfilm
pienoiskuva Mosfilm on venäläinen vuonna 1920 perustettu elokuvayhtiö. Neuvostoliiton aikana Mosfilm oli suurin elokuvayhtiö. Se tuotti vuosina 1920–1991 yli 3 000 elokuvaa. Yhtiö toimii edelleen. Se on vanhin venäläinen elokuvayhtiö.
Elokuvia
Valikoituja studion tuottamia elokuvia ovat:
Anna von Rettig
Anna von Rettig oli komentajakapteeni Lorentz Leopold von Hornin ja Adelaide (Adéle) Rettigin tytär. Hän avioitui vuonna 1893 serkkunsa, Turussa vaikuttaneen tupakkapehtailija Henning von Rettigin kanssa. Pariskunta sai neljä lasta, mukaan lukien perheyritys P.C. Rettig & Co.:n johdossa jatkanut Hans von Rettig. Anna von Rettig teki Åbo Akademille merkittävän lahjoituksen teologisen tiedekunnan perustamiseksi vuonna 1924.
Niobiumpentafluoridi
Ominaisuudet, valmistus ja käyttö
Huoneenlämpötilassa niobiumpentafluoridi on väritöntä kiteistä ja hygroskooppista ainetta. Yhdisteen alkeiskoppi on monokliininen ja kiinteänä se esiintyy tetrameerinä. Niobiumpentafluoridi hydrolysoituu veden vaikutuksesta mutta liukenee eräisiin orgaanisiin liuottimiin kuten etanoliin ja kloroformiin. Aine on Lewis-happo ja reagoi esimerkiksi fluoridi-ionien kanssa muodostaen kompleksisen heksafluoroniobaatti(V)ionin ([NbF6]-).
Länsi-Sahara
Politiikka
Länsi-Saharan maanpaossa oleva hallitus on parlamentaarinen yksipuoluejärjestelmä, mutta hallitusmuodon mukaan se muuttuu monipuoluejärjestelmäksi, jos alue saa itsenäisyyden. Hallituksen päätukikohta on Lounais-Algeriassa, Tindoufin maakunnan pakolaisleireillä, joita se hallitsee. Se sanoo myös hallitsevansa Länsi-Saharan muurin itäpuolelle jäävää osaa. Kyseinen alue on enemmän tai vähemmän autio ja Marokon hallitus pitää sitä ei-kenenkään-maana, jota YK-joukot partioivat.
Fisting
thumb|Vaginan itsefistausta. right|thumb|Fistauksen alkuvaiheen ”hiljainen ankka” -käden asento. Fisting (englannista, viittaa nyrkkiin) on seksuaalista toimintaa, jossa henkilö itse tai seksin toinen osapuoli työntyy kädellään emättimeen tai peräaukkoon.
Länsi-Sahara
Talous
Länsi-Saharan ainoat merkittävät luonnonvarat ovat fosfaatti- ja rautamalmivarannot sekä kalakannat. Fosfaatti on merkittävin vientituote. Maan sademäärä on liian alhainen kunnon maanviljelyn harjoittamiseen.
Diangounté Camara
Diangounté Camaran kunnan pinta-ala on 911 neliökilometriä. Se rajoittuu idässä Diéman piirin Béman, idässä Diéman, etelässä Madiga Sackon ja Lambidoun, lännessä Lakamanén ja pohjoisessa Nioron piirin Simbin kuntiin. Maisemaa leimaavat tasanko ja etelän kukkulat.
David ja Lisa
David ja Lisa (David and Lisa) on Frank Perryn ohjaama yhdysvaltalainen independent-elokuva vuodelta 1962. Mielenterveysaiheinen draamaelokuva perustuu psykoanalyytikko-kirjailija Theodore Isaac Rubinin pienoisromaaniin, josta käsikirjoituksen laati ohjaajan vaimo Eleanor Perry. Pääosissa näyttelevät Keir Dullea, Janet Margolin ja Howard Da Silva.
UTC+5.40
UTC+5.40 on aikavyöhyke, joka on 5 tuntia ja 40 minuuttia UTC±0-aikavyöhykettä edellä. Sitä käytettiin Nepalissa vuoteen 1920 saakka. Kyseessä oli pyöristys, sillä Nepalin virallinen aika oli UTC+5.41:16. Vuonna 1920 Nepal siirtyi käyttämään aikavyöhykettä UTC+5.30.
Daniel Braaten
Daniel Omoya Braaten (s. 25. toukokuuta 1982 Oslo, Norja) on norjalainen jalkapalloilija. Hän edustaa norjalaista SK Brannia ja on pelipaikaltaan hyökkäävä keskikenttäpelaaja tai laitalinkki.
Seurajoukkueura
2. syyskuuta 2013 Braaten solmi yksivuotisen sopimuksen tanskalaisseura FC Kööpenhaminan kanssa.
Paul Merson
Peliuransa jälkeen Merson on toiminut asiantuntijana Sky Sports -kanavan Soccer Saturday -ohjelmassa. Vuonna 2012 hän teki ohjelman puitteissa paluun jalkapallokentille, ja pelasi yhden ottelun pienen walesiläisseura Welshpool Townin paidassa yhdessä kollega Chris Kamaran kanssa. Merson myös puski ottelussa maalin.
Entropia
Entropia termodynamiikassa
Termodynamiikan toinen pääsääntö voidaan ilmaista entropian avulla siten, että eristetyn systeemin entropia voi kasvaa mutta ei koskaan vähetä.
Lämpösäteily
Huoneenlämpötilassa olevien kappaleiden lämpö­säteily on näkymätöntä infrapunasäteilyä, mutta yli 500 C°:n lämpötilassa osa siitä on näkyvää valoa, vielä korkeammassa lämpötilassa jopa ultraviolettisäteilyä. Esimerkiksi hehkulamppujen ja tulenliekkien lähettämästä lämpö­säteilystä merkittävä osa on näkyvää valoa. Sen sijaan infra­puna­säteily on näkymätöntä, mutta se voidaan havaita infrapunakameralla.
Auringon valo on Auringon kuuman plasman lähettämää lämpö­säteilyä. Myös Maa lähettää lämpö­säteilyä, mutta paljon pienemmällä intensiteetillä ja spektri­jakaumalla; niinpä Maan säteily on käytännöllisesti katsoen kokonaan infrapuna­säteilyä, koska Maan lämpötila on alempi. Auringon säteilyn absorboituminen ja Maan avaruuteen lähettämä lämpö­säteily ovat keskeisimmät prosessit, jotka määräävät Maan lämpötilan ja ilmaston.
Yleiskuvaus
Kaikkien kappaleiden absorptio-, emissio- ja heijastuskyky riippuvat säteilyn aallon­pituudesta. Kappaleen lähettämän sähkö­magneettisen säteilyn aallon­pituus­jakauma taas riippuu sen lämpötilasta. Esimerkiksi tuore lumi, joka heijastaa hyvin näkyvää valoa (heijastavuus noin 0,90), nähdään valkoisena siitä heijastuvan auringonvalon vaikutuksesta, jonka aallon­pituus­jakauman huippu on noin 0,5 mikrometrin kohdalla. Kun sen lämpötila on –5 °C, sen oman lämpö­säteilyn aallon­pituus­jakauman huippu on 12 mikrometrin kohdalla, ja tällä aallon­pituudella lumen emissiivisyys on noin 0,99.
Toisin kuin lämmön johtumisessa ja kuljettumisessa (konvektiossa), lämpö­säteilyssä siirtyvä lämpö voidaan linssien tai peilien avulla keskittää pienelle alueelle. Tähän perustuukin keskitetty aurinkovoima. Periaatteessa tähän käy mikä tahansa kupera linssi, mutta vain Fresnelin linssi on käytännöllinen, kun linssin on oltava hyvin suuri. Sekä linssien että koverien peilien avulla vesi voidaan saada höyrystymään auringon valossa hyvinkin nopeasti. Esimerkiksi PS10-aurinkovoimalaa kuumennetaan peileistä heijastuvalla auringon valolla, ja päiväsaikaan se voi kuumentaa veden jopa 285 °C:n lämpötilaan.
Säteilyn teho
Kun edellä esitetty yhtälö integroidaan taajuuden \nu suhteen, saadaan Stefanin–Boltzmannin lain mukainen säteilyteho:
Tämänkaltaista teoreettista mallia, jossa taajuudesta riippumaton emissiivisyystekijä on pienempi kuin täydellisellä mustalla kappaleella, sanotaan usein harmaaksi kappaleeksi. Esimerkiksi grafiittia voidaan käytännössä pitää harmaana kappaleena. Jos emissiivisyys riippuu taajuudesta, säteilyn kokonaisteho riippuu myös emissiivisyyttä taajuuden funktiona esittävän kuvaajan muodossa, mutta yleensä sille ei ole olemassa yksinkertaista lauseketta. Jos kuitenkin emissiivyys on likipitäen vakio lähellä sitä aallonpituutta, jonka kohdalla intensiteetti on suurimmillaan, harmaan kappaleen mallia voidaan käyttää säteilyn kokonaisteholle hyvänä likiarvona, sillä suurin osa lähtevästä säteilystä on aallonpituudeltaan lähellä tätä huippukohtaa ja näin ollen säteilytehoa taajuuden funktiona esittävän käyrän huippuosa dominoi integraalia.
Säteilynä siirtyvä lämpömäärä
missä A on pinnan ala, E_{b} on energiavuo (lähtevän säteilyn määrä pinta-alayksikköä kohti), ja on näkymätekijä pinnalta 1 pinnalle 2. Käyttämällä näkymätekijöiden vastavuoroisuusehtoa ja Stefanin–Boltzmannin laki,  saadaan
Gerd Wiltfang
Gerhard ”Gerd” Wiltfang (27. huhtikuuta 1946 Stuhr, Ala-Saksi – 1. heinäkuuta 1997 Thedinghausen) oli saksalainen kilparatsastuksen olympiavoittaja. Hän oli mukana vuoden 1972 Münchenin olympialaisissa esteratsastuksen joukkuekisan kultamitalin voittaneessa Länsi-Saksan joukkueessa. Vuoden 1978 maailmanmestaruuskilpailuissa Wiltfang voitti kultamitalin ja vuonna 1982 hopeaa.
Neratzén moskeija
Neratzén moskeija on entinen moskeija Réthymnon kaupungissa Kreetan saarella Kreikassa. Se sijaitsee Réthymnon vanhassakaupungissa Plateía Mikrasiatón -aukion eli Vähäaasialaisten aukion laidalla.
Chicagon yliopisto
thumb|290px|Chicagon yliopiston pääportti Chicagon yliopisto on John D. Rockefellerin perustama yksityinen yliopisto Chicagon kaupungissa Yhdysvalloissa. Yliopistoon on saatu 82 Nobel-palkintoa, se sijoittuu vuosittain lähes poikkeuksetta maailman 10 parhaan yliopiston joukkoon ja sillä on erittäin intellektuaalinen maine.
Hämähäkkimies (vuoden 1994 animaatiosarja)
Sarja kertoo tarinan 19-vuotiaasta Peter Parkerista, hänen ensimmäisestä opiskeluvuodestaan Empire State Universityssä ja hänen alter egostaan Hämähäkkimiehestä. Tarinan alkaessa Peter on saanut jo voimansa, hän on poikamies ja hänellä on osa-aikatyö valokuvaajana Daily Buglessa. Tarina seuraa myös Peterin yksityiselämää.
Luettelo Saharan demokraattisen arabitasavallan diplomaattisista edustustoista
Amerikka
thumb|Suurlähetystö Mexico City thumb|right|Suurlähetystö Montevideo
Perunkarvatonkoira
Ulkonäkö
Karvamuunnoksia on kaksi, karvaton ja karvallinen - ensiksi mainitun hampaisto on lähes aina epätäydellinen. Karvattomalla väritys vaihtelee joko kaikista harmaan ja sinisen sävyistä mustaan (liuskeenmusta, norsunmusta tai sinimusta) tai vaaleanruskeasta tummanruskeaan. Yksivärisyys on toivottua, mutta myös vaaleanpunertavat tai valkoiset läiskät sallitaan - läiskät eivät kuitenkaan saa peittää yli kolmasosaa rungon värityksestä.
Jarmo Kaaretkoski
Jarmo Kaaretkoski (s. 12. joulukuuta 1982) on suomalainen lentopalloilija. Hän pelasi viimeisen kautensa 2009–2010 Perungan Pojissa. Pelipaikaltaan hän oli libero.
Perunkarvatonkoira
Karvattomuus
Molemmat yhdistelmät ovat sallittuja. Ainoastaan kahden karvallisen yhdistäminen on kielletty, koska siitä ei voi syntyä karvatonta pentua. Laskennallisesti pentueeseen syntyvien elinkelpoisten pentujen määrä on suurempi, kun vanhemmat ovat karvaton ja karvallinen, sillä yksikään koira ei voi saada karvattomuusgeeniä molemmilta vanhemmiltaan.
6. jääkärirykmentti
Historia
Pataljoona lähetettiin elokuussa Lappiin, mutta sen matka keskeytyi Oulussa. Sen pääosa oli Oulussa lukuun ottamatta Kajaaniin sijoitettua komppaniaa. Pataljoona nimettiin 23. elokuuta Kajaanin Sissipataljoonaksi ja edelleen 15. maaliskuuta 1919 Pohjanmaan Jääkäripataljoonaksi.
Iso Kortejärvi (Virrat)
Iso Kortejärvi on Pirkanmaalla Virroilla Kantoperän kylän lähellä sijaitseva järvi.
Hakaniemi
Myöhemmät vaiheet
Sotien jälkeen puiset talot korvattiin monikerroksisilla tiili- ja kivitaloilla, yhä useammat yritykset ja valtion laitokset muuttivat alueelle, ja 40 000 asukkaan väkiluku kääntyi hiljalleen laskuun.
Jarmo Kaaretkoski
Maajoukkue
Kaaretkosken hyvät otteet eivät jääneet myöskään huomaamatta Maajoukkueen päävalmentaja Mauro Berrutolta. Kaaretkoski valittiin maajoukkueryhmään sekä lopulta Maailmanliigassa pelaavaan ryhmään. A-maaotteluita ei kuitenkaan Maailmanliigassa vielä tullut tilille.
Pieni Kortejärvi (Virrat)
Pieni Kortejärvi on Pirkanmaalla Virroilla Kantoperän kylän lähellä sijaitseva järvi.
Apteekki
Apteekkivero
Apteekkiveron tarkoituksena on turvata koko maan kattavat apteekkipalvelut ja tasata apteekkien välisiä tuloeroja. Vuoden 2016 loppuun asti apteekit maksoivat apteekkiveron sijaan apteekkimaksua, mutta 1. tammikuuta 2017 apteekkiverolain tullessa voimaan apteekkimaksu korvattiin apteekkiverolla. Samalla apteekkiveroon liittyvät tehtävät siirtyivät Verohallinnolle.
5. jääkärirykmentti
Rykmentissä palvelleita Saksan jääkäreitä
Adjutanttina jääkärivänrikki Karl-Vilhelm Emil Jürgen Grünn, muonitus- ja rehumestarina jääkärivääpeli Paavo Jalmari Haanpää, lähettiupseerina rykmentin esikunnassa jääkärivänrikki Taito Juho Nurminen, adjutanttina jääkäriluutnantti Erkki Johannes Raappana, täydennyskomppanian päällikkönä huhtikuun lopulta jääkärivääpeli Mikko Rossi (siirrettiin 2. toukokuuta 1918 joukkueenjohtajaksi Karjalan 2. rykmentin 5. pataljoonan 2. komppaniaan).
Wakan Tanka
Wakan Tankan alaiset henget käyttivät pyhää kieltä, jota tavallinen ihminen ei ymmärtänyt. Taivaallisten viestien välittäjinä toimivat pyhät miehet (joskus naiset), jotka olivat perehtyneet yliluonnolliseen maailmaan. Nämä siouxien "papit" jakaantuivat eri ryhmiin sen mukaan, mihin tarkoitukseen he olivat voimansa saaneet. Vahvimpia olivat shamaanit, jotka johtivat uskonnollisia seremonioita ja kykenivät halutessaan muuttamaan yhteisön lakeja. Heidän tehtävänään oli ilmoittaa kansalleen Wakan Tankan tahto.
Tšekkiläinen keittiö
Myös paistettu ja leivitetty juusto (smažený sýr) on suosittu ruokalaji. Se on tyypillisesti edamjuustoa, joka leivitetään jauhoissa, munassa ja leivänmuruissa, paistetaan ja tarjotaan tartarkastikkeen ja paistettujen perunoiden kera.
Montenegron jalkapallomaajoukkue
Historia
Montenegron jalkapalloliitto sai Euroopan jalkapalloliiton ja Kansainvälisen jalkapalloliiton jäsenyyden vuonna 2007. Ensimmäisen maaottelunsa Montenegro pelasi 2007 Unkaria vastaan Podgoricassa ja voitti 2–1 maalintekijöinään Mirko Vučinić ja Igor Burzanović.
UTC+5
thumb|right|400px|Koko vuoden ajan UTC+5:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä. UTC+5 on aikavyöhyke, joka on 5 tuntia UTC±0-aikavyöhykettä edellä. Sitä käytetään noin 45–85 astetta itäistä pituutta. UTC+5 on käytössä Keski-Venäjällä, Länsi-Kazakstanissa, Pakistanissa ja Keski-Aasiassa.
Changsha
Ilmasto
Changshassa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja viileää. Vuoden keskilämpötila on noin 18 °C ja keskimääräinen sademäärä 1 400 millimetriä. Heinäkuu on lämpimin kuukausi. Silloin vuorokauden keskilämpötila on noin 30 °C. Viilein kuukausi on tammikuu, jolloin keskilämpötila on noin 5 °C. Sateisin kuukausi on kesäkuu, jolloin sataa keskimäärin noin 210 millimetriä. Joulukuu puolestaan on kuivin kuukausi. Silloin keskimääräinen sadanta on 45 millimetriä.
Länsisatama
Historia
Länsisatama oli aiemmin merkittävä tavaraliikenteen satama, joka tunnettiin myös Jätkäsaaren satamana. Se syntyi vuonna 1911, kun kaupunginvaltuusto myönsi varoja alueen tasoitustöihin. Seuraavana vuonna Hietasaari ja Jätkäsaari yhdistettiin penkereellä mantereeseen. Asemakaava hyväksyttiin ja rakennustyöt aloitettiin vuonna 1913. Töihin myönnettiin kokonaisuudessaan yli kaksi miljoonaa markkaa. Järjestely perustui kaupungininsinööri Gabriel Idströmin lausuntoon siitä, ettei Eteläsataman kapasiteetti tulisi tulevaisuudessa riittämään merenkulun ja kaupan tarpeisiin.
Turun vanhankaupungin kehittämissuunnitelma
Vanhankaupungin kehittämissuunnitelma on osa Turun kaupungin keskustan kehittämisen kärkihanketta. Kärkihankkeessa sen nimenä on Vanhakaupunki. Muita kehittämiskohteita kärkihankkeessa ovat: Ydinkeskusta, Aninkainen, merellinen Turku sekä liikenne ja liikkuminen. Turun strategisen suunnitelman keskustavisiossa yhdeksi keskustan kehittämisen tavoitteeksi on asetettu Vanhankaupungin renessanssi.
J. Philippe Rushton
Teoriat
Rushton on r-K-lisääntymisteoriassaan esittänyt, että itäaasialaisilla ihmisillä on keskimäärin suuremmat aivot ja pienemmät penikset, he ovat älykkäämpiä, osoittavat suurempaa sukupuolista pidättyväisyyttä, kypsyvät hitaammin sekä ovat lainkuuliaisempia ja sosiaalisesti järjestäytyneempiä kuin eurooppalaiset, jotka puolestaan menestyvät samoilla mittareilla paremmin kuin afrikkalaiset, joilla on pienempi pää ja isompi penis.
Hakaniemi
Hankkeet
Hakaniemenrantaan, Merihakaan ja Sörnäisten rantatien ympäristöön on suunnitteilla paljon uusia rakennuksia. Norjalainen Arthur Buchardt haluaisi rakentaa uuden hotellin Maailman rauha -patsaan lähelle. Huonokuntoisen Hakaniemen sillan viereen rakennetaan uusi silta, minkä jälkeen vanha silta puretaan.
Panagía Kerán kirkko (Kritsá)
Kirkkorakennus on kolmilaivainen. Se on rakennettu vaiheittain niin, että se oli alun perin yksilaivainen kupolilla varustettu kirkko. Sivulaivat, joista etelänpuoleinen on omistettu Pyhälle Annalle ja pohjoisenpuoleinen Pyhälle Antoniokselle, lisättiin 1300-luvulla. Kirkon seinät on koristeltu seinämaalauksilla, joita on tehty useassa vaiheessa. Keskilaivan maalaukset ovat 1200- ja 1300-luvuilta, ja sivulaivojen maalaukset niiden rakentamisajalta 1300-luvulta.
Stargazy pie
Piirakan kuvaus
Stargazy pie -piirakka on taikinapohjainen kalapiirakka, joka perinteisesti täytetään kokonaisilla sardiineilla. Tärkeintä on, että sardiinien päät jätetään koskemattomiksi ja että ne työntyvät taikinakuoren läpi näyttäen siltä kuin katselisivat tähtiä. Kalojen sijainnin ansiosta niistä paiston aikana tihkuva rasva valuu taikinan päälle antaen näin piirakalle kosteutta ja täyteläisemmän maun. Julkkiskokki Rick Stein esitti, että sardiinin pyrstötkin pilkistäisivät taikinakuoren läpi näyttäen siltä kuin kalat hyppäisivät vedestä.
Adamiitti
Esiintyminen
Adamiittia esiintyy Atacaman aavikolla, Saksassa, Kreikassa, Meksikossa ja Namibiassa.
Moottoritorpedovene Isku
Moottoritorpedovene Isku (MTV 3) oli Suomen merivoimien moottoritorpedovene.
Karsasjärvi
Maantietoa
Järven pinta-ala on 3,8 hehtaaria, se on 550 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Ruoholahti
Tavarasatama
Uuden alueen pääasiallinen tarkoitus oli toimia uuden, sittemmin Länsisatamana tunnetun tavarasataman perustana. 1940-luvulla sataman viereen kasvoi pieni teollisuusalue, jonka merkittävimmät rakennukset olivat Nokian Kaapelitehdas ja Alkon pääkonttori. Juuri Alko ja Kaapelitehdas olivat pääkäyttäjiä Ruoholahteen rakennetulla Helsingin satamaradan sivuraiteella. Uuteen Salmisaaren hiilisatamaan saapui ensimmäisenä laivana suomalainen S/S Arkadia 2. syyskuuta 1952. 1960-luvulla Länsiväylä rakennettiin yhdistämään Ruoholahti Lauttasaaren kautta Espooseen.
Uudisrakentaminen
1990-luvun alun lama hidasti toimitilarakentamista, mutta vuosikymmenen loppua kohden rakentaminen kiihtyi. Alueelle keskittyi paljon informaatioteknologia-alan toimijoita, ja Ruoholahti saikin maineen ”high tech” -keskittymänä. 1990-luvun loppupuolella valmistui muun muassa High Tech Centeriksi nimetty teknologiayrityshautomo ja Nokian toimistotaloja. Kuuluisa Lepakkoluola purettiin vuonna 1999. Vuonna 2002 entinen Alkon pullotuskeskus avasi uudelleen ovensa nimellä Kauppakeskus Ruoholahti. Vanhasta Alkon tehtaasta tuli vuonna 2004 osaksi Altian pääkonttori (Salmisaarenranta 7) ja toiselta osaltaan Helsingin oikeustalo (Porkkalankatu 13), jonne Helsingin käräjäoikeus muutti Länsi-Pasilasta. Kesäkuussa 2011 valmistui Jätkäsaaren ja Kellosaaren alueen yhdistävä Crusellinsilta, joka on suunniteltu sekä kevyen että raskaan liikenteen käyttöön. Ruoholahteen rakennettiin myös useita puistoja ja jalankulkutunneli Porkkalankadun alitse. Tunnelin pohjoiselta suuaukolta alkaa Lapinlahden sairaalan ulkoilualueelle johtava puistopromenadi. Kellosaaren varavoimalaitos oli alun perin tarkoitus siirtää pois asuinrakentamisen tieltä, mutta taloudellisesta syistä se jätettiin paikoilleen.
Calder Hall
pienoiskuva|Calder Hall, 1973 Calder Hall on paikkakunta Englannissa, Isossa Britanniassa, joka tunnetaan Britannian ensimmäisen ydinvoimalan sijaintipaikkana. 17. lokakuuta 1956 kello 12:16 Englannin kuningatar kytki laitoksen Ison-Britannian valtakunnanverkkoon. Neljä tuntia myöhemmin, eräiden muiden kytkentöjen jälkeen, Lontoo rupesi saamaan osan sähköstään ydinvoimalasta. Kuningatar käsitteli voimalaitoksen vihkiäispuheessaan kylmän sodan ja atomiaikakauden alun aiheuttamaa kriisiä:
HMS Peacock (U96)
Valmistus
Alus tilattiin John I. Thornycroft and Companyltä Woolstonista ja sen köli laskettiin 29. marraskuuta 1942 telakkanumerolla 4017. Alus laskettiin vesille 21. joulukuuta 1943 ja se otettiin palvelukseen 10. toukokuuta 1944. Alukselle asennettiin tyypin 276 merivalvontatutka aiemman tyypin 271 tilalle.
Anhaltin herttuakunta
Historia
800-luvulla Anhaltin alue kuului Saksin herttuakuntaan. 1100-luvulla Anhalt päätyi rajakreivi Albrekt Karhun hallintaan. Albrektin kuollessa vuonna 1170 hänen pojastaan Bernhardista tuli Anhaltin kreivi. Bernhard kuoli vuonna 1212, jolloin hänen pojastaan Henrikistä tuli Saksin herttuakunnasta eronneen Anhaltin alueen hallitsija. Vuonna 1218 Henrik otti itselleen ruhtinaan arvonimen.
Anhaltin herttuakunta syntyi vuonna 1806, kun Napoleon korotti vielä olemassa olevat Anhaltin ruhtinaskunnat herttuakunniksi. Herttuakunnat yhdistyivät uudelleen vuonna 1863 yhdeksi yhtenäiseksi alueeksi. Ensimmäisen maailmansodan päätyttyä vuonna 1918 Anhaltin herttuakunnasta tuli Anhaltin vapaavaltio.
Suomen ja Neuvostoliiton hyökkäämättömyyssopimus
Sopimuksen synty
Sopimuksen syntyyn vaikuttivat Neuvostoliiton kiinnostus tehdä hyökkäämättömyyssopimukset naapurimaidensa kanssa (Puola, Viro ja Latvia neuvottelivat myös tuolloin sopimuksista) sekä 1931 alkanut Mantšurian sota, Kiinassa, joka lisäsi konfliktin mahdollisuutta Itä-Aasiassa ja sai Neuvostoliiton pyrkimään selustansa turvaamiseen mahdollisesti syttyvän sodan vuoksi. Suomi aloitti neuvottelut Neuvostoliiton kanssa viimeisenä edellä mainituista valtioista eli vuoden 1932 tammikuun alussa, mutta sai sopimuksensa ensimmäisenä valmiiksi. Tämä aiheutti hieman paheksuntaa Virossa, mutta Suomen ei ollut tarkoitus ratifioida sopimusta ennen muita valtioita.
Kuninkaala
Porttipuisto ja Helsinki Outlet
Marraskuussa 2019 Porttipuiston eteläosaan, Kehä III:n eteläpuolelle avattiin norjalaisrahoituksella rakennettu, erityisesti tunnettujen pohjoismaalaisten ja kansainvälisten vaate- ja sisustusmerkkien myymälöitä sisältävä Helsinki Outlet -outlet-kylä.
Kathe Koja
Koja syntyi Detroitissa ja alkoi harrastaa kirjoittamista jo lapsena. Hänen maineensa perustuu kuuteen vuosina 1991–1996 julkaistuun kauhuromaaniin, joissa yhdistyvät väkivaltainen ja groteski kuvasto, musta huumori, arkikokemuksen vastaiset tapahtumat sekä viittaukset 1980- ja 1990-lukujen vastakulttuuriin. Monet Kojan kauhuromaaneista käsittelevät hulluutta ja pakkomielteitä. Kojan esikoisromaani The Cipher (1991) sekoittaa ruumiskauhua kosmiseen kauhuun ja sitä pidetään nykykauhun klassikkona. Romaanille myönnettiin parhaan ensiromaanin Locus- ja Bram Stoker -palkinnot. Koja on tunnetuimpia naispuolisia splatterpunk-kirjailijoita.
Barkingin metroasema
Barking on Lontoon metron asema Barking and Dagenhamissa, Lontoossa.
Jinmu
Yamato-kausi (250–710 jaa.)
Japanin valtion syntyhistoriaa on vaikea selvittää, sillä Yamato-kaudella kirjoitettiin useita eri historiankirjoituksia, joita uudet hallitsijat uudelleenkirjoituttivat myöhemmin. Nykytuntemuksen mukaan Yamato muuttui Japaniksi 500- tai 600-luvulla jaa. Hallitsijat väittivät polveutuvansa suoraan auringonjumalatar Amaterasusta, joka on šintolaisuuden tärkeimpiä jumaluuksia.
BlazBlue
BlazBlue on Arc System Worksin kehittämä tappelupelisarja.
Angolan sisällissota
UNITA-liikkeen johtaja Jonas Savimbi sai surmansa 22. helmikuuta 2002, ja hänen kuolemansa myötä poistui pahin este rauhaan pääsyn tieltä. Savimbin seuraajaksi tuli Antonio Dembo, minkä jälkeen Angolan hallitus ja UNITA sopivat 16. maaliskuuta 2002 väkivaltaisuuksien lopettamisesta. Osapuolten välinen rauhansopimus allekirjoitettiin 4. huhtikuuta 2002. Yli 25 vuotta kestäneen sisällissodan aikana oli varovaisenkin arvion mukaan saanut surmansa yli miljoona ihmistä.
Intialainen arkkitehtuuri
Brittiläisen siirtomaa-ajan aikana eurooppalaiset tyylit, mukaan lukien uusklassinen, uusgotiikka ja barokki, olivat yleisiä kaikkialla Intiassa. Indo-islamilaisen ja eurooppalaisen tyylin yhdistäminen johti uuteen tyyliin, joka tunnetaan nimellä indo-saraseeninen arkkitehtuuri. Itsenäistymisen jälkeen modernistiset aatteet levisivät intialaisten arkkitehtien keskuudessa keinona edetä siirtomaakulttuurista. Chandigarhin kaupungin suunnitellut Le Corbusier vaikutti arkkitehtien sukupolveen kohti modernismia 1900-luvulla. Vuoden 1991 talousuudistukset vahvistivat Intian kaupunkiarkkitehtuuria, kun maa integroitui paremmin maailman talouteen. Perinteinen vastu shastra vaikuttaa edelleen Intian arkkitehtuurissa nykyaikana.
Tommy Söderberg
Ura
Söderberg voitti AIK:n päävalmentajana Allsvenskan-mestaruuden kaudella 1992. Myöhemmin hän siirtyi valmentajaksi Ruotsin alle 21-vuotiaiden maajoukkueeseen, josta hän nousi Ruotsin maajoukkueen päävalmentajaksi Tommy Svenssonin erottua tehtävästä vuonna 1998. Hän valmensi Ruotsin vuoden 2000 EM-kisoihin. Samana vuonna Lars Lagerbäck nostettiin apuvalmentajan paikalta päävalmentajaksi yhdessä Söderbergin kanssa.
STCC
STCC voi tarkoittaa jotain seuraavista:
Alainen-Toriseva
Maantietoa
Järven pinta-ala on 5,8 hehtaaria, se on 1,1 kilometriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 2,4 kilometriä.
David Janowski
thumb|David Janowski David Markelowicz Janowski (25. toukokuuta 1868 Vaukavysk, Venäjän keisarikunta – 15. tammikuuta 1927 Hyères, Ranska) oli johtava puolalainen shakkimestari.
Janowski pelasi hyvin nopeasti ja oli terävä taktikko sekä lähettiparin kanssa tuhoisa.
Leïla Slimani
Lapsuus ja perhe
Slimanin äiti Béatrice-Najat on puoliksi ranskalainen, puoliksi algerialainen ja oli yksi ensimmäisiä naislääkäreitä Marokossa. Slimanin isänsä oli marokkolainen Othmane, joka oli opiskellut Ranskassa ja Marokossa hän työskenteli pankkimaailmassa. Perheen kotikieli oli ranska, ja Slimani kävi ranskankielistä koulua.
Kaliningradin eteläinen rautatieasema
Kaliningradin eteläinen rautatieasema eli Kaliningradin matkustajaliikenteen asema on Venäjän Kaliningradin alueen ja Kaliningradin kaupungin tärkein henkilöliikenteen rautatieasema.
Francis Cole Pratt
Vuodet 1906–1927 Pratt toimi General Electricin palveluksessa Schenectadyssä New Yorkissa. Hän aloitti varatoimitusjohtajan apulaisena, toimi sitten toimitusjohtajan apulaisena, suunnittelujohtajana sekä suunnittelusta ja valmistuksesta vastaavana johtajana. Pratt ehti työuransa aikana hoitaa myös monia luottamustehtäviä ja vuonna 1925 hänelle suotiin Yalen yliopiston kunniatohtorin arvo.
Ricardo Lagos
Elämäkerta
Lagos oli liittynyt 1961 Partido Radicaleen sen tukiessa Jorge Alessandrin hallitusta, mutta julisti itsensä myöhemmin riippumattomaksi. Kun vasemmistolainen Salvador Allende valittiin presidentiksi syyskuussa 1970, Lagos toimi hänen neuvonantajanaan ja edusti Chileä YK:n XXVI yleiskokouksessa 1971, jossa hän arvosteli voimakkaasti Yhdysvaltain Richard Nixonia kultakannasta luopumisesta, ja UNCTAD:in III konferenssissa 1972.
Goottipunk
Ulkonäkö
Goottipunk on yleisesti ottaen synkempää, 'mustempaa' kuin alkuperäinen punktyyli.
2-klooripyridiini
2-klooripyridiini (C5H4ClN) on heterosyklinen orgaaninen yhdiste ja pyridiinin kloorattu johdannainen. Ainetta voidaan käyttää orgaanisissa synteeseissä esimerkiksi hyönteismyrkkyjen ja lääkeaineiden valmistuksessa.
Pyhän Nikolaoksen kirkko (Ágios Nikólaos)
Kirkossa on suuri kupoli, laaja apsis ja pienet ovet ja ikkunat. Sisältä kirkko on ollut alun perin koristeltu geometrisilla ja kasviaiheilla, minkä perusteella koristelu on tehty ikonoklasmin aikana 700- tai 800-luvulla. Kirkkorakennus kunnostettiin vuoden 1303 maanjäristyksen jälkeen ja koristeltiin tyypillisillä kirkon pyhiä esittävillä seinämaalauksilla.
Lauri Silvennoinen
Silvennoinen valmistui arkkitehdiksi vuonna 1949 ja työskenteli aluksi Aravan arkkitehtina sekä 1951–1953 Alvar Aallon arkkitehtitoimistossa. Vuodesta 1953 hänellä oli oma suunnittelutoimisto. Hän on suunnitellut muun muassa Keravan hautausmaan ja sen siunauskappelin (1958) sekä Helsingissä Tammisalon kirkon (1966) ja Roihuvuoren kirkon (1970), jonka Keijo Laine viimeisteli hänen kuoltuaan. Helsingin Pihlajamäkeen Silvennoinen suunnitteli 1960-luvun alkupuolella Saton alueen eli Pihlajamäen eteläosan rakennukset, mukaan lukien kaupunginosan maamerkkinä toimivat tornitalot sekä kansakoulun. Hän oli voittanut Saton vuonna 1960 järjestämän arkkitehtuurikilpailun. Pihlajamäki oli Suomen ensimmäinen asuinalue, jonka rakennuksissa käytettiin täyselementtitekniikkaa, ja Silvennoinen olikin näin yksi elementtirakentamisen uranuurtajista Suomessa. Silvennoinen suunnitteli asuinkerrostaloja myös Tampereen Kalevaan (Kalevankartanon alue) sekä Helsingin Kontulaan ja Mellunmäkeen.
Virransalmen silta
Siltapaikka ja sillan rakentaminen
Virransalmessa reitillä Mäntyharjulta Iittiin on ollut lossi tiettävästi vuodesta 1855 lähtien. Sitä yritettiin useaan otteeseen korvata sillalla, esimerkiksi vuosina 1857, 1868 ja 1881. Vastustajina olivat muun muassa veden virtauksesta huolestunut Tie- ja vesirakennusjohtokunta, väylää tukinuittoon käyttänyt Kymin osakeyhtiö sekä tien- ja sillanpitovelvolliset maanomistajat. Lossi kuitenkin aiheutti haittaa tukinuitolle ja muulle vesiliikenteelle, ja Kymin osakeyhtiö esitti sillan rakentamista vuonna 1909. Kuntalaisten mielestä tieyhteys oli heikkokuntoinen, ja he jättivät oman esityksensä vuosina 1910 ja 1915. Jälkimmäinen esitys johti jopa siihen, että kuntakokous pyysi lupaa sillanrakennukseen. Ehdotettu siltatyyppi ei ollut Kymmene Osakeyhtiön toiveiden mukainen, ja yhtiö valitti päätöksestä. Sillan rakentamispäätös annettiin marraskuussa 1917, mutta siltaa ei siitä huolimatta rakennettu. Vuonna 1918 uusittu tielaki tuli täysin voimaan vuoden 1921 alusta, ja tienpito siirtyi valtion vastuulle.
Rakenne ja mitat
Silta on säilynyt kutakuinkin alkuperäisen näköisenä. Kuuden tuuman syrjälankutusta oleva sillan kansi on uusittu useaan kertaan, noin kymmenen vuoden välein. Silta on maalattu noin viiden vuoden välein, ja ylärakenteisiin on tehty korjauksia, jotka ovat aiheutuneet liian korkeiden kuormien aiheuttamista vaurioista. Ensimmäinen perusteellisempi korjaus ja kohotus sillalle tehtiin vuonna 1972, jolloin suurin osa sen alkuperäisistä osista kuitenkin säilyi. Siltapenkereen puukaiteet uusittiin vuonna 2007.
Katolinen kirkko
Kasteen sakramentti
thumb|right|250px|Pappi toimittaa kastetta vastasyntyneelle lapselle. Katolinen kirkko uskoo kasteen olevan kristillisen elämän perustus, joka avaa oven muille sakramenteille. Kastevesi siunataan pääsiäisyön liturgiassa. Kasteen voi toimittaa piispa ja pappi, sekä latinalaisessa riituksessa myös diakoni. Kirkon opin mukaan myös kaste on välttämätön pelastukselle, mutta esimerkiksi kastamattomina kuolleiden lasten tapauksessa kirkko painottaa luottavansa Jumalan suureen armahtavaisuuteen. Kirkon opin mukaan kaste on myös häviämätön ”Herran sinetti” eli Dominicus character ja siksi kerran toimitettua kastetta ei voida toimittaa uudestaan. Katolinen kirkko katsoo myös muiden kristillisinä pitämiensä yhteisöjen kuten ortodoksisten ja protestanttisten kirkkojen kasteen päteväksi, eikä tällaisen kasteen saanut saa uutta kastetta katoliseen kirkkoon liittyessään.
Eukaristian sakramentti
Ehtoollisen voivat vastaanottaa ainoastaan armon tilassa (eli ilman kuolemansyntiä) olevat katolilaiset. Käytännössä tämä tarkoittaa, että uskovaisen on käytävä säännöllisesti ripillä osallistuakseen ehtoolliselle. Ehtoolliselle on valmistauduttava paastolla (vähintään 1 tunti ennen messua) ja siihen osallistuvan ulkoinen olemus tulee ilmaista tilaisuuteen sopivaa kunnioitusta, juhlamieltä ja iloa Jeesuksen vieraaksi tulemisesta. Ei-katolinen, ortodoksia lukuun ottamatta, ei saa osallistua katolilaiselle ehtoolliselle useasta syystä.
Parannuksen ja sovittamisen sakramentti
Tätä sakramenttia kutsutaan myös ripiksi eli synnintunnustuksen sakramentiksi, koska syntien eli kristillisen moraalin vastaisten tekojen tunnustaminen papille on keskeinen osa tätä sakramenttia. Se on kuitenkin myös anteeksiantamuksen sakramentti, sillä pappi antaa ripittäytyjälle ”anteeksiannon ja rauhan”. Tämän sakramentin tarkoitus on tuoda synnin kautta etääntynyt ihminen takaisin Jumalan luo. Rippisalaisuus on ehdoton, eikä katolinen pappi voi missään tilanteessa rikkoa sitä. Tähän sakramenttiin liittyy myös parannuksen tekeminen, jonka ilmenemismuotoja ovat esimerkiksi rukous, paasto ja almujen antaminen. Kirkko korostaa kuitenkin, että pappi ei anna syntejä anteeksi vaan Jumala, ja näin ollen pappia pidetään Jumalan rakkauden välikappaleena. Tähän sakramenttiin liittyvät myös aneet.
Avioliiton sakramentti
Katolinen kirkko tunnustaa eri uskontokuntien avioliiton pätevänä mutta ainoastaan kahden kastetun, miehen ja naisen välinen avioliitto voi olla myös sakramentti
Kloorisyklitsiini
Vaikutusmekanismi
Kloorisyklitsiini hajoaa elimistössä muiksi aineiksi syklitsiiniä hitaammin. Yhdiste metaboloituu syklitsiinin tavoin N-demetyloituneeseen muotoonsa eli norkloorisyklitsiiniksi (C17H19ClN2). Norkloorisyklitsiinillä on vähäinen antihistamiinivaikutus. Norkloorisyklitsiiniä käytetään samantapaisen pahoinvointilääkkeen, meklotsiinin, valmistuksessa.
Kangasjärvi (Virrat)
Kangasjärvi on Pirkanmaalla Virroilla Jähdyspohjan kylän lähellä sijaitseva järvi.
Siinailaisten Pyhän Matteuksen kirkko
Osmanivallan aikana kirkko oli Iraklionin tärkein. Se tuli Siinain Pyhän Katariinan luostarin alaisuuteen, mistä kirkko on saanut nykyisen nimensä. Noin vuosien 1669 ja 1697 välillä kirkkoon lisättiin etelänpuoleinen laiva, joka on omistettu Pyhälle Paraskevalle. Vuonna 1697 lisättiin Pyhälle Kharalampokselle omistettu kappeli.
Aarre Merikanto
Musiikki
Avarakatseinen Merikanto ei ylenkatsonut kevyttä musiikkia. Muistelmakirjassaan Toivo Kärki kertoo, miten sodan jälkeen he olivat tapailleet. Tarkoituksena oli, että Merikanto olisi opettanut Kärkeä, mutta enimmäkseen Kärki vei mukanaan big band -levyjä, joita kuunneltiin ja joista keskusteltiin, yhdessä ”funtsattiin ja analysoitiin”. He olivat tunteneet toisensa musiikin alalla jo ennen jatkosotaa; tähän viittaa kirje, jonka Kärki lähetti Merikannolle Syvärin rintamalta joulukuussa 1942.
Barlinek
Ensimmäinen kirjallinen maininta Barlinekista on vuodelta 1278. 1400-luvun ensimmäisellä puoliskolla kylää hallitsivat teutoniritarit. Barlinek on kuulunut monelle maalle, mutta nykyään se on osa Puolaa.
Ollila (Marttila)
Ollilan alueen kyliä ovat Siutila, Maunula, Hirvas, Simala, Ollila, Ruskolainen, Lovi ja Huovaristo. Kylät ovat kummallakin puolella Paimionjokea ja pohjoisten kylien läpi kulkee valtatie 10, jonka kautta pääsee lännessä Turkuun ja idässä Forssaan. Myös Suomen vanhin tie Härkätie kulkee Ollilan alueen kautta 10-tien eteläpuolella seuraten Paimionjokea. Sitä pitkin pääsee Marttilan kirkonkylään. Ollilan pohjoispuolella on Pöytyä ja Mellilä, joka nykyään kuuluu Loimaaseen, Ollilan itäpuolella on Koski Tl. Ollilan keskustasta lähtee tie pohjoiseen Kyröön ja etelään Marttilan erämaaalueelle ja sen kautta Salon Suuntaan. Paimionjoen ylittäviä siltoja on Ollilan ja Simalan välissä sekä Huovariston ja Ruskolaisten välissä. Hirvaksen ja Maunulan välissä on vuonna 2000 lopetetun tielinjan sillan rauniot. Ollilan alueen itäpuolella on Kosken kunta, pohjoispuolella Loimaa ja Pöytyä ja eteläpuolella Salo. Länsipuolella Ollilan alue rajoittuu Purhalan ja Palaisten kyliin.
Paikallisia yhdistyksiä ovat olleet mm. Simalan pienviljelijäyhdistys sekä Ollilan työväenyhdistys. Tällä hetkellä toimiva yhdistys on mm. Marttilan Eräveikot, jolla on metsästysmaja Simalassa sekä kodat Ruskolaisissa ja Hirvaksella. Lisäksi alueella toimii Ollilan seudun kylätoimikunta. Ollilan urheilukentällä on kunnan urheilu- ja jalkapallokenttä ja urheilukentän vieressä matonpesupaikka mattomankeleineen. Marttilan Nuorisoseuran seurantalo sijaitsee myös Ollilassa ja siellä on mm. näytelmä-, tanssi- ja kansalaisopistotoimintaa.
Boeing 247
Konetyyppiä valmistettiin yhteensä 76 kappaletta. 70 niistä meni United Airlinesille, neljä Lufthansalle ja kaksi Kiinaan. Lentokone pystyi lentämään kahdeksan tuntia nopeammin kuin edelliset mallit rannikolta rannikolle Yhdysvalloissa. Koneeseen mahtui kymmenen matkustajaa. Koneessa oli viisi istuinriviä, yksi lentoemäntä ja pieni tarjoomo.
George Soros
George Soros (alkujaan György Schwartz, s. 12. elokuuta 1930 Budapest) on New Yorkissa asuva, Unkarista kotoisin oleva yhdysvaltalainen valuuttakauppias, suursijoittaja ja poliittinen aktivisti. Hän on Soros Fund Managementin ja Open Society Instituten puheenjohtaja ja entinen Council on Foreign Relationsin johtokunnan jäsen.
Sijoittajasta suursijoittajaksi
Vuonna 1952 George Soros valmistui London School of Economicsista ja muutti Yhdysvaltoihin vuonna 1956. Jo talousopintojen ohella hän oli toiminut lontoolaisen pankin meklariharjoittelijana. Yhdysvalloissa Soros sijoitti muutaman kymmenen tuhannen dollarin alkupääomansa. Rahoitusinstrumenttien kehittyessä 1960-luvulla hänestä oli jo kehittynyt taitava peluri. Soros kävi valuuttakauppaa, jossa pienituottoisillakin usein toistuvilla ostoilla ja myynneillä saattoi kartuttaa pääomaa melkoisesti, kun käytettävissä oli riittävästi dollareita. Hänestä tuli edelläkävijä myös erilaisten rahastoinstrumenttien käyttäjänä.
Soros perusti kuuluisan Quantum Fund -rahastonsa vuonna 1969. Siihen tuolloin tehty sijoitus kasvoi neljätuhattakertaiseksi vuosituhannen loppuun mennessä.
Soros rikastui myös keinotellessaan Suomen markalla sen jälkeen kun markka oli päästetty kellumaan vapaasti.
Gertrude Tompkins Silver
Elämä
Gertrude Vreeland Tompkins Silver syntyi Jersey Cityssä, New Jerseyssä 16. lokakuuta 1912. Hänen vanhempansa olivat Vreeland ja Laura Tompkins, ja Gertrude oli perheen kolmesta tyttärestä nuorin. Perhe muutti myöhemmin Summitiin. Silver oli lapsena luonteeltaan ujo ja kärsi pahasta änkytyksestä. Hän muutti Virginiaan, jossa asui vuoden ennen kuin alkoi opiskella Ambler School of Horticulturessa. Hän kasvatti vuohia ja kierteli puutarhoissa Italiassa ja Englannissa ennen kuin muutti New Yorkiin.
Silver osallistui 26. lokakuuta 1944 tehtävään, jossa 40 lentäjää siirsi P-51D-koneita Los Angelesista usean pysähdyksen kautta Newarkiin, josta ne oli tarkoitus lähettää ulkomaille. Silverin ja kahden muun lentäjän lähtö viivästyi, kun heidän koneidensa ohjaamojen kuomuissa havaittiin vikaa, joka oli korjattava viime hetkellä. Heidän lähtiessään lentoon meren yllä oli sumua. Silminnäkijät näkivät kolmen koneen lentävän sumuun, mutta vain kahden palaavan sieltä kentän ylle ja jatkavan matkaansa. Kun Silveriä ei näkynyt, kaksi muuta lentäjää luulivat hänen kääntyneen takaisin lähtökentälle, mahdollisesti kuomussa ilmenneiden uusien ongelmien vuoksi. Hänen katoamisensa huomattiin kirjausvirheiden vuoksi vasta muutaman päivän kuluttua.
Espanjan kieli
Vokaalit
a, o ja e katsotaan fonologisesti vahvoiksi ja i ja u heikoiksi vokaaleiksi. Vahva ja heikko vokaali tai kaksi heikkoa vokaalia muodostavat diftongin, ts. kuuluvat samaan tavuun. Jos vokaaliyhtymässä on painomerkki, vokaalit kuuluvat eri tavuihin:
Adjektiivit
Suurin osa espanjan adjektiiveista on o- (maskuliini) tai a- (feminiini) päätteisiä. Tällöin ne yleensä taipuvat pääsanansa mukaan suvussa ja luvussa, esimerkiksi un/el gato amarillo ’keltainen uroskissa’ ja una/la gata amarilla ’keltainen naaraskissa’. Poikkeuksiakin on kuten violeta ’violetti’, naranja ’oranssi’ ja rosa ’vaaleanpunainen’, jotka eivät taivu. Useimmat adjektiivit taipuvat myös sanojan mukaan, esimerkiksi lause ’olen sairas’ on naisen sanomana estoy enferma ja miehen sanomana estoy enfermo.
Substantiivit
Samaan ilmiösarjaan liittyy myös latinan neutrisuvun kato. Jäljelle jäivät maskuliini ja feminiini. Valtaosasta näistä tuli espanjassa maskuliineja, kun niiden sanapäätteet tulkittiin maskuliinin päätteiksi ja samaan aikaan äänteenmuutosten myötä u alettiin lausua [o], esim lat. vinum ’viini’ > esp. vino. Eräissä tapauksissa kuitenkin alkuperäinen yksikkö jäi pois käytöstä ja uusi sanamuoto perustui latinan a-päätteiseen monikkoon, joka tulkittiin feminiiniksi, esim. folium, folia > la hoja ’lehti’. Pääsääntö on, että kaikki -a-, -ción-, -sión-, -tad- ja -dad-päätteiset sanat ovat feminiinejä ja o-päätteiset maskuliineja. On kuitenkin poikkeuksia kuten kreikkalaisperäiset -ma-loppuiset sanat, jotka ovat maskuliineja: el programa, el problema, el tema. On myös harvoja poikkeuksia, joissa o-päätteinen sana on feminiini: la mano, la radio, la foto, la moto. Nämä sanat ovat pääasiassa lyhentymiä feminiinisukuisista sanoista (radiodifusión, fotografía, motocicleta).
Rautalankamusiikki
pienoiskuva|[[Fender Stratocaster|Fender Stratocasterin sointia on perinteisesti pidetty rautalankamusiikin kitarasoundin ytimenä.|alt=]] Rautalankamusiikki on alun perin 1960-luvun instrumentaalimusiikkia, jota esitetään neljän soittajan voimin: kahdella sähkökitaralla (soolo- ja komppikitara), sähköbassolla sekä rummuilla. Rautalankamusiikki voi sisältää myös muita soittimia sekä laulua. Nimi "rautalankamusiikki" tulee sähkökitaran kielistä. Melodinen instrumentaalimusiikki oli 1960-luvun alussa suosittua kaikkialla Euroopassa, mutta Suomessa se vaikutti pitkällisesti populaarimusiikkiin vielä varsinaisen suosion hiipumisen jälkeenkin.
Bobby Unser
Muuta
Uransa lopettamisen jälkeen Unser toimi IndyCar-sarjan kommentaattorina sekä kirjoitti kirjoja.
Konsentraatio
Konsentraatio eli molaarisuus (tunnus c ) on erityisesti kemiassa käytetty suure, joka ilmoittaa liuenneen aineen pitoisuuden liuoksessa. Konsentraatio on ainemäärä (hiukkasten lukumäärä) tilavuusyksikössä, ei massa tai tilavuus, ja siitä riippuu liuoksen kemiallinen "väkevyys".
Naisten Superpesiksen kausi 2013
Runkosarja
Runkosarjassa pisteitä jaettiin edellisiltä kausilta tutulla kaavalla: 2–0-voitosta saa kolme pistettä ja 1–0-voitosta kaksi. Jos ottelu on kahden jakson jälkeen tasan (0–0 tai 1–1), molemmat joukkueet saavat yhden pisteen. Tällöin ottelun voittaja ja toisen sarjapisteen saava joukkue ratkaistaan supervuorossa tai tämän jälkeen kotiutuslyöntikilpailussa.
Naisten runkosarjassa pelattiin kaksinkertaisen sarjan (22 ottelua) lisäksi niin kutsutut valintakierrokset (2 ottelua). Valintakierroksilla joukkueet valitsivat vastustajan itselleen kahteen otteluun. Ensimmäisenä valitsi runkosarjan kevätkierroksen (n. puolet otteluista pelattu) jälkeen huonoimmin menestynyt joukkue, joka sai valita haluamansa vastustajan sekä sen, kumman kotikentällä pelattiin valintakierrosten ensimmäinen ottelu. Tämän jälkeen valintavuorossa oli jäljellä olevista joukkueista heikoiten sijoittunut. Tätä jatkettiin, kunnes kaikki otteluparit ovat selvillä. Valintavuorot ratkaistaan joukkueiden valintapäivään mennessä pelattujen otteluiden mukaan seuraavassa järjestyksessä: 1) pistekeskiarvo ottelua kohden, 2) kolmen pisteen voitot ottelua kohden, 3) voitetut ottelut ottelua kohden, 4) kaikkien otteluiden juoksuero ja 5) arpa.
Maailmankalenteri
Ehdotuksen sisältö
Tammikuun alusta helmikuun 28. päivään sekä syyskuun alusta vuoden loppuun saakka päivämäärät sattuisivat maailmankalenterissa samoiksi päiviksi kuin gregoriaanisessa kalenterissakin. Muinakin kuukausina ero olisi enintään kaksi päivää. Myös vuosiluvut olisivat samat kuin gregoriaanisessa kalenterissa, kuten myös säännöt siitä, mitkä vuodet ovat karkausvuosia. Sitä vastoin viikonpäivät sattuisivat yhteen nykyisten kanssa vain keskimäärin joka seitsemäs vuosi.
Salla (täsmennyssivu)
Salla tarkoittaa seuraavia:
Ketvenjärvi (Virrat)
Maantietoa
Järven pinta-ala on 1,6 hehtaaria, se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 600 metriä.
Judith Merril
Tuotanto
Antologioissaan Merril valitsi novelleja monista eri lähteistä, ei pelkästään tieteiskirjallisuuslehdistä. Samalla hän laajensi tieteiskirjallisuuden kenttää uusiin suuntiin. Esipuheissaan ja The Magazine of Fantasy and Science Fictionin kirja-arvosteluissaan hän ehdotti toistuvasti, että science fictionin käsite korvattaisiin spekulatiivisella fiktiolla. 1950-luvulla hän oli vielä suosinut termiä tieteisfantasia, koska katsoi tieteisfiktion olevan pohjavireeltään fantastista. Merrilin kirjallisuuskritiikit koottiin vuonna 2016 kirjaksi The Merril Theory of Lit’ry Criticism.
Vuonna 2002 ilmestyi elämäkerta ''Better to Have Loved. The Life of Judith Merril'', jonka Merrilin lapsenlapsi Emily Pohl-Weary kokosi isoäitinsä katkelmallisista muistelmateksteistä. Kirjalle myönnettiin parhaan tieteiskirjallisuuteen liittyvän kirjan Hugo-palkinto.
Merkitys
Toronton kirjastoille lahjoitettu kokoelma tunnettiin aluksi nimellä Spaced Out Library. Vuonna 1991 se nimettiin uudelleen Merril Collection of Science Fiction, Speculation and Fantasyksi. Kokoelma on vuosien saatossa laajentunut, mutta Merrilin lahjoitus muodostaa sen ytimen.